O taină dezvăluită celor cu suflet de copil 


În cea de-a şaptea conferinţă prezentată în Biserica “Sfântul Nicolae” din Mos- 
cova, în 1974, Pr. Dimitri Dudko relatează cum o fetiţă care nu fusese crescută în 
duhul credinţei a recunoscut spontan în icoanele din casa unei rude chipul Mân- 
tuitorului şi al Maicii Sale, de care nu auzise vorbindu-se niciodată. 

Intrând în fugă în camera mea şi văzând icoanele, copilul a început să pună între- 
bări... privea liniştită chipul lui lisus şi al Maicii Sale, pe care le vedea pentru pri- 
ma oară în viaţă. Cu greu am încercat să-i explic fetiţei, mica mea verişoară... 
ceea ce vedea pe perete. Dificultatea pe care o întâmpinam s-a dovedit a fi o pă- 
rere. 


“Ştii, mi-a spus ea, ştiam că există şi, înainte să adorm, vorbesc întotdeauna cu EL. 
Știu că este pretutindeni şi vede când fac prostii. Doar că uneori mi-era teamă. 
Cum să-i vorbesc?... lar acum cred că-L pot săruta... Este mai bun decât toţi şi 
mă iubeşte. Dă-mi-L, te rog, vreau să-L văd mereu”. 


Conversaţia ne-a fost întreruptă de venirea mamei sale, mătuşa mea. 


“Mamă, a strigat fetiţa, vino iute încoace! Sărută-L! Şi pe tine te iubeşte. În sfâr- 
şit, îi văd chipul, îl cunoşteam de mult! ”. 


În inima acestei micuţe, Dumnezeu Se făcuse deja auzit, înainte ca cineva să i-L 
dezvăluie. Deja ea 1 se ruga, îl iubea, dorea să-L vadă. lar ceea ce este cel mai 
emoţionant este faptul că fetița a recunoscut în icoană chipul Mântuitorului. Nu 
numai că i-a recunoscut chipul, dar îl şi cunoştea de demult, ca şi cum ar fi fost 
întipărit în adâncul său. EL i se revela în mod obiectiv: “În sfârşit îi văd chipul, îl 
cunoşteam de mult”. Aici se verifică spusele Mântuitorului: “Lăsaţi copiii să vină 
la Mine şi nu-i opriţi, căci a unora ca aceştia este Împărăţia lui Dumnezeu ” 
(Marcu 10,14). 


Dar mama fetiţei, fiind profesoară şi nevoită să facă propagandă anti religioasă, 
era de altă părere. Icoanele au fost confiscate şi, în ciuda plânsetelor copilei şi 
rugăminţilor sale: “Vreau să-L văd, trebuie să-l vorbesc, dă-mi-L înapoi, mamă! ” 
au rămas încuiate, de teamă ca nu cumva, acasă, să-L descopere şi alții pe 
Dumnezeul interzis. 

Toate acestea dau de gândit, căci “Adevărat zic vouă: cine nu va primi împărăția 
lui Dumnezeu ca un copil nu va intra în ea” (Marcu 10, 15). Mama acestui copil 
(deşi creştină în ascuns) nu seamănă ea oare ciudat de bine cu ucenicii care-i certau 
pe prunci ca să-i împiedice să-L vadă pe Hristos şi să se apropie de Ei? Ce răs- 
pundere, să refuzi Chipul oferit în icoană!... 


Astăzi, ca şi ieri, icoanele s-au impus prin martiriu. În timpurile noastre, icoanele 
au început să vorbească în felul lor. În multe cazuri, mulţumită icoanelor, mulţi 
oameni (de pildă, restauratori de icoane) au ajuns la credinţă. Chiar eu cunosc mul- 
ți, ne mai spune pr. Dudko. 


In mijlocul ateismului militant şi a celui mai întunecat absolutism, icoana dă măr- 
turie despre izvorul luminii şi al adevărului şi ar fi primejdios să considerăm icoana 
drept un vestigiu inofensiv... 


Nu este oare incitant să vezi în Piaţa Roşie, în faţa mausoleului lui Lenin, o replică 
a icoanei Maicii Domnului din Kazan, la care vin credincioşii să se roage şi să-şi 
aducă ofrandele? Acolo se va înălța noua catedrală, unde îşi va găsi locul adevărata 
icoană a Maicii Domnului din Kazan, aflată pentru moment la Fatima! 


